b'\n_START_ARTICLE_\nKemiallinen reaktio\n_START_PARAGRAPH_\nKemiallinen reaktio on prosessi, jossa aineet muuttuvat toisiksi aineiksi: atomien ja molekyylien elektronijakaumat muuttuvat, ja yleens\xc3\xa4 sidoksia syntyy tai katkeaa. Reaktiossa atomi voi muuttua ioniksi, molekyylit voivat yhdisty\xc3\xa4 tai hajota tai molekyylien atomit voivat j\xc3\xa4rjesty\xc3\xa4 uudestaan._NEWLINE_Olomuodon muutosta ei sanota kemialliseksi reaktioksi vaan prosessiksi, joka on laajempi, my\xc3\xb6s reaktiot sis\xc3\xa4lt\xc3\xa4v\xc3\xa4 k\xc3\xa4site. Olomuodon muutoksessa heikot kemialliset sidokset katkeavat. Kemiallisen konformaation muutos on seurausta n\xc3\xa4iden sidosten uudelleenj\xc3\xa4rjestymisest\xc3\xa4. Kemiallisissa reaktioissa voivat muuttua vain atomien elektronipilvet, eiv\xc3\xa4t atomien ytimet niin kuin ydinreaktioissa. _NEWLINE_Jokaisessa kemiallisessa reaktiossa my\xc3\xb6s sitoutuu tai vapautuu energiaa, tavallisimmin l\xc3\xa4mp\xc3\xb6n\xc3\xa4. T\xc3\xa4ll\xc3\xa4 perusteella reaktiot jaetaan endotermisiin ja eksotermisiin reaktioihin. N\xc3\xa4m\xc3\xa4 energian muutokset ovat kuitenkin paljon pienempi\xc3\xa4 kuin ydinreaktioissa. Siten aineiden massa ei muutu havaittavasti ja voidaan puhua aineen h\xc3\xa4vi\xc3\xa4m\xc3\xa4tt\xc3\xb6myyden laista.'